Bussurin fer úr Syðrugøtu kl. 8: 30, steðgar í Gøtugjógv og í Norðrargøtu á vanligu støðum hjá Eystaruleið. Bussurin fer úr Leirvík kl. 8: 30 við kirkjuna. Bussurin fer av Kambsdali kl. 8: 45. Skúladagurin endar kl. 10: 00, og tá koyrir bussurin frá skúlanum. Landsstýrismaðurin í mentamálum, Bjørn Kalsø, hevur sett Ólav Thomsen í starvið sum skúlastjóri í Fuglafjarðar skúla frá 1. august 2015 at rokna. Ólavur Thomsen er 40 ára gamal og býr í Leirvík. Hann tók læraraprógv í 2005 á læraraskúlanum í Ribe og starvaðist eftir lokna útbúgving fyrstu árini sum lærari á Felagsskúlanum á Oyrarbakka. Tvey tey síðstu árini hevur hann verið skúlastjóri í Vestmanna skúla. Ólavur Thomsen hevur tikið skeið í leiðslu á Akademiútbúgvingini á handilsskúlanum, PLET-skeið umframt onnur viðkomandi skeið. Í síni frítíð er Ólavur Thomsen m. a. virkin innan fyriskipan av toymismenning og serstøkum náttúruupplivingum í felagnum NAX–North Atlantic Xperience. Ólavur Thomsen er settur í starvið eftir at Gerður Ólína Steinþórsdóttir eftir stuttari tíð ynskti at fara úr starvinum. Eisini er nýggjur varaskúlastjóri settur. Tórhallur við Gil, sum hevur verið varaskúlastjóri hevur fingið eitt ára farloyvi. Randi Larsen er sett í farloyvisstarv sum varaskúlastjóri. Starvsfólkið í Fuglafjarðar Skúla ynskir teimum vælkomnum og góða eydnu í størvunum. Sí tíðindini niðanfyri. Hjartaliga vælkomin! Teir næmingar í framhaldsdeildini, sum halda fram komandi ár, møta í skúlanum kl. 8: 00 fríggjamorgunin. Varaskúlastjórastarv í Fuglafjarðar skúla